טיול בגליל
הדרום אינו למטה, הצפון אינו למעלה,; המדע הוכיח זאת וכך אומר ההיגיון.; אבל אנו לא שוכנענו ונמשיך לחשוב גם הלאה; שלא סתם קוראים אצלנו לגליל - גליל עליון.; איפה יש כזה מין גובה של פסגות ושל הרים?; איפה עוד אפשר היום להתחבק עם נמרים?; הצפון, רק בגבולך בוער 'תנור' במי מפל,; וסוסיתא - על ראש הר יש, בלי מנוע וגלגל.; הגליל גלה לי שביל; בין הר וגיא, אגם וים,; ובעורקי כמו ב'מוביל',; צפון, הזרם בי את הדם!; בין חניתה ועין-גב ובין מטולה ונצרת; את ליבי הקפיץ גליל במעלה ובמורד.; מתוכחים כבר החבריה: מי הוא מי ואיך נכון?; אך בין כה וכה שלך הם, גם מירון וגם עצמון.; בדרום תבור קרח עם יבלת בקודקוד,; בצפון קורץ חרמון ומקווה להתראות.; מן החולה לא השארת שום דבר חוץ משמורה,; אך יותר מאחרים שמרת כל טיפת גבורה.; הגליל גלה לי שביל....; מעינך נוטף הדן ובראשך ניקרה תלבין; ומדליון לך תלוי על החזה בכפר פקיעין.; כרס שמנמנה לך ועמק נטופה הוא שמה; ובגבך אל הגולן והבשן אתה חומה.; צפת בחורף, סתיו בטבריה, לכינרת בשרב,; אך בינתים טוב לדעת: המישלט מוכן לקרב.; טנק וטרקטור יד ביד יצאו לחרוש עם בוקר אור,; תלם-פלא מיודפת ומתל-חי עד אלמגור.; הגליל גלה לי שביל....; 